ИЗВЕШТАЈ
од самоевалуација на ООУ „Добре Јованоски“ период 2024-26 година 

Врз основа на Законот за основното образование („Службен весник на РСМ“ 161/2019 година) Општинското основно училиште ООУ „Добре Јованоски“  изврши самоевалуација на работата на училиштето за период од 2024-26 година. 
За таа цел, на предлог на директорот на училиштето, формирана е комисија за спроведување на самоевалуацијата во следниот состав:

Самоевалуацијата беше спроведена во периодот од февруари до јуни, 2026 година. За нејзино успешно спроведување, Комисијата обезбеди активно учество на целиот воспитно-образовен кадар во процесот, со тоа што беа формирани 4 тима за 4 клучни подрачја во чии рамки се вршеше самоевалуацијата, односно:
	Подрачје 
	Членови на тимот 

	1. Планирање, настава и учење
	1. Јасмина Алампијоска - предметен настаник - одговорно лице на тимот
2. Марина Велкоска – предметен наставник
3. Винета Џумеркоска – одделенски наставник
4. Евица Крстеска – предметен наставник
5. Анита Стојаноска – одделенски наставник
6. Викторија Ѓорѓијоска – стручен соработник


	2. Постигања на учениците 
	1. Ангел Димоска – одделенски наставник – одговорно лице на тимот
2. Емил Димоски – предметен наставник
3. Миника Петреска – предметен наставник
4. Марина Колевска – одделенски наставник
5. Делфина Тутеска – одделенски наставник
6. Софија Ристеска – стручен соработник


	3. Училишна клима и односи во училиштето
	1. Соња Седлоска - предметен настаник - одговорно лице на тимот
2. Марија Тодороска - одделенски настаник
3. Марија Хаџи Митреска - предметен настаник
4. Михаела Димовска – одделенски наставник
5. Симона Ѓорѓиоска – одделенски наставник
6. Ангела Ристеска – стручен соработник


	4. Управување и раководење 
	1. Панде Николоска – Директор - одговорно лице на тимот
2. Виктор Кржески – секретар
3. Маја Најдоска – предметен наставник
4. Кристина Г. Гаврилоска – одделенки наставник
5. Златко Думбалоски – предметен наставник
6. Софија Бошеска – стручен соработник




Тимовите спроведоа анкети, интервјуа, извршија увид во потребната документација и изворите, врз основа на што ги обезбедија сите потребни податоци и материјали, според кои дадоа описи на постигнатоста на индикаторите во рамките на своето подрачје. Секој тим за своето подрачје направи опис/резиме на подрачјето, ги издвои силните и слабите страни и предложи приоритети, врз основа на кои понатаму ќе се темели изготвувањето/реализацијата на Развојната програма на училиштето.
По завршената работа, секој тим ја достави целосната документација од самоевалуацијата до Комисијата, која повторно ги разгледа сите документи и ги оформи во една целина.
Со цел да се обезбеди транспарентност на процесот, на седницата на Наставничкиот совет одржана на  година секој тим ги образложи резултатите од својата работа, силните и слабите страни, како и предложените приоритети. Наставничкиот совет воедно дискутираше и се договараше во однос на тоа кои приоритети треба да бидат клучни за изготвување/реализација на стратешките и развојните цели во Развојната програма на училиштето.
Во овој извештај ќе го презентираме описот/ резимето, силните страни, слабите страни и приоритетите во однос на секое подрачје.




	Подрачје 1: Планирање, настава и учење

	Опис/резиме на подрачјето 
Планирање на наставниците: Сите наставници редовно изготвуваат годишни тематски и дневни планирања. Планирањата на наставниците ги содржат сите елементи за успешна организација и реализација на часот. Планирањата на наставниците содржат јасни насоки:што се очекува учениците да научат, како и кога. Во планирањата на наставниците Целите на наставата, очекуваните исходи од учењето како и начинот на оценување се јасно утврдени во планирањата, а овие информации од оценувањето наставникот ги користи за да ги идентификува потребите на учениците и да ги планира следните чекори во учењето.
Наставен процес: Наставниците ги реализираат наставните планови и програми применуваќи различни форми и методи се со цел учениците полесно да го совладаат наставниот материјал. Учениците имаат право да избираат изборни предмети според нивните интереси.  При наставниот процес наставниците применуваат различни форми на интеракција со учениците со што се поттикнуваат учениците активно да учествуваат во наставата. Наставниците во соработка со ИТ планираат и реализираат ИОП и ПОП наставни програми , според потребите и можностите на учениците. Училиштето располага со доволно ресурси кои го подобруваат воспитно – образовниот процес (смарт табли, тв, различни наставни средства и помагала по одделните предмети.
Искуства на учениците од учењето: Учениците се стимулираат и охрабруваат самостојно да размислуваат и активно да се вклучуваат во наставниот процес. 
Во учењето разграничени се два суштински момента и тоа: процес и резултат. Во процесот на учење се мисли на активности за учениците наменети за да помогнат во учење, проучување, мислење, вежбање, внимание итн. Наставниците се стремат преку активностите да ги вклучат сите ученици со цел поттикнување на соработка (ученик-ученик, ученик-наставник, наставник-родител), меѓуетничка интеграција и подобрување на инклузивниот процес. Сите овие активности придонесуваат за создавање на позитивна клима која резултира со успешни резултати во наставниот процес.
Оценувањето како дел од наставата: Училиштето ги применува законските прописи што го регулираат оценувањето. Наставниците ги информираат учениците и родителите за начинот на работа и критериумите и стандардите за оценување на почетокот од учебната година. Оценувањето е континуирано, јавно и оценката е образложена на секој ученик со факти и сугестии како ученикот да го подобри својот успех. За учениците со слаб успех извршени се советувања на учениците и родителите.
Воннаставни активности и натпревари: Учениците активно учествуваат на сите натпревари и се вклучени во воннаставните и слободните активности. Како резултат на тоа постигнати се видни резултати на општински, државни и меѓународни натпревари.

	Силни страни
· Добро изработени наставни програми
· Добра соработка меѓу стручната служба/директор и наставниот кадар
· Училиштето располага со голем број на нагледни средства
· Вклучување на учениците во вон наставни и слободни ученички активности

	Слаби страни
· Слаб успех на учениците (особено на учениците од ромска националност)
· Нередовно посетување на настава без изјава
· Слаба заинтересираност на родителите за образовниот процес на учениците/ не присуство на родителските средби, советувања и работилници


	Приоритети
· Подобрување на редовноста на учениците и намалување на бројот на изостаноци;
· Подобрување на соработката на родителите со наставниците и 
· стручната служба
· Поголемо охрабрување на учениците самостојно да размислуваат и да донесуваат заклучоци од страна на наставниците; 
· Постојано стручно усовршување на наставниот кадар; 
· Да се вложува во професионалниот развој на наставникот и нивно вклучување во обуки за изработка на програма за деца со посебни потреби (ако во конкретната учебна година има вакви ученици). 
· Постојано доопремување на училиштето за прилагодување на промените во реформираното образование 
· Информирање, мотивирање и поттикнување на учениците за вклучување во реализирањето на воннаставни активности во училиштето; 
· Организирање на работилници во училиштето со цел развивање на креативноста на учениците и нивниот потенцијал; 
· Вклучување во меѓународни проекти за размена на искуства и едукација; 




	Подрачје 2: Постигања на учениците

	Опис/резиме
Училиштето континуирано ги следи постигањата на учениците, прави анализа и споредба на успехот и поведението на секое тримесечје, изработува полугодишен и годишен извештај за својата работа.
Од направената анализа на извештаите за учениците од прво до деветто одделение, може да се види дека успехот е на добро ниво.
Постигањата по полова припадност покажуваат дека учениците од женскиот пол постигнуваат подобар успех од учениците од машкиот пол.
Постигањата по етничка припадност покажуваат дека учениците Македонци постигнуваат подобар успех од учениците Роми.
Учениците со потешкотии во учењето се прифатени и се вложуваат напори тие успешно да се интегрираат. Учениците се идентификуваат од страна на наставниците, стручните соработници и ИТ. За учениците кои имаат потешкотии во учењето се изведува дополнителна настава со индивидуален пристап  и диференцирани цели во планирањата на дневните подготовки и сценаријата, со цел да им се помогне во подобрување на нивниот успех. 

	Силни страни
Планирање и преземање конкретни активности за постојано подобрување на постигањата на учениците 
• Разработен акционен план во усовршување на развојната програма на училиштето. 
• Училиштето соработува и е отворено за сите заинтересирани: родители, членови на Локална самоуправа, медиуми, НВО). 
• Училиштето ја практикува инклузијата на децата со посебни образовни потреби во секојдневните свои активности и со нив работат одделенските и предметните наставници во соработка со стручната служба. 
• Исто така одлична е соработката со стручните лица од Центарот за поддршка на учењето од нашето училиште и со образовните асистенти вклучени во инклузивното образование, што дава подобри постигнувања кај учениците со попреченост.
 • Во училиштето се следи и анализира редовноста на учениците. Намалување бројот на ученици со слаби оценки Организира дополнителна и додатна настава во текот на целата учебна година • Организира хепенинзи од музички и продажен карактер. 
• Постигнува одлични резултати на натпревари.
• Училиштето испраќа волонтери во соработка со невладини организации за зголемување на свеста кај ромската популација, посебно родителите за важноста на образовниот процес. Учениците подготвуваат ликовни изложби со цел да се презентираат нивните креативности и талент, а учествуваат и на многу литературни конкурси и читања со свои лични творби. 
• Тимска работа на сите наставници во проекти и исклучително тимска работа на учениците во изработка на проекти, како дел од наставниот процес. 
• Своите постигнувања учениците ги презентираат и во просториите (училниците, аулата) во училиштето, како свои трудови, преку мјузикли, манифестации, драматизации, натпревари, саеми (без разлика на етничката припадност, пол).
• Наставниот кадар професионално ја врши работата и постигнува успех во работата со учениците поради постојаните едукации од низата проекти, вебинари, семинари и советувања во кои учествуваат; 
• Поради континуираните едукации, средби, размена на искуства, планирање на оценувањето во рамките на Годишната програма е ставено како приоритет; 
• Во училиштето се врши следење и давање на потребната помош на учениците со ПОП од страна на дефектолог и образовни асистенти; 
• Училиштето врши редовно следење и изготвување на анализи и извештаи за постигањата на учениците по класификациски периоди; 
• Учениците учествуваат на општински, регионални и републички натпревари и постигнуваат забележителни резултати за што сведочат бројните награди, пофалници, признанија и дипломи;
-Секој наставник во текот на целата учебна година ги следи постигнувањата на учениците. Води индивидуален дневник во кој ги бележи сите активности од страна на учениците.
 -Наставниците планираат и превземаат конкретни активности за постојано подобрување на постигањата на учениците. Постоењето на процедура за идентификација на ученици со тешкотии во учењето, ученици со посебни образовни потреби. 
- Во училиштето се следи и анализира редовноста на учениците.

	Слаби страни
• Постојат ученици кои “повремено” ја посетуваат редовната настава и истите претставуваат проблем при оценувањето. 
• Неповолната социјална состојба на ромите. 
• Традиционален менталитет на одбивност на Ромите кон образованието. 
• Користење на децата за “лесна” и несоодветна заработувачка за нивна возраст од страна на нивни роднини и познаници. 
• Препуштеност на самите себе, недоволна згриженост од страна на семејството. 
-Недостаток на разработени критериуми за оценување на ученици со посебни потреби, а вклучени во редовна настава. 
• Недоволна обука на наставниците за таков вид работа со такви деца во редовната настава. 
• Учениците од ромска популација нередовно посетуваат настава и не го завршуваат основното образование; 
• Зголемен број на изостаноци;
• Родителите нередовно ги користат средствата за информирање во училиштето; 
• Нередовно доаѓање на родителите на родителските средби; 
• Потреба од подетално обучување на наставниците за користење на е алатки за оценување; 
• Континуирано осипување на учениците од реонот кој го опфаќа училиштето поради преселба во паралелките на македонски наставен јазик;

	Приоритети
Идни активности: 
Приоритетни потподрачја (оддели) во рамките на ова подрачје кои може да бидат вклучени во планот за развој на училиштето: 
*Сметаме дека е потребно поголемо следење и откривање на постигнатите цели кај учениците. *Да се понудат повеќе активности каде што ќе се остварува поголема соработка помеѓу учениците, наставниците и родителите. 
*Донесување на мерки во соработка со општината и владата за спречување на упис на новите првачиња кои спаѓаат во реонот на училиштето во други околни училишта со промена на адреса на живеење (ова важи посебно за децата од Македонска етничка припадност).



	Подрачје 3: Училишна клима и односи во училиштето

	Опис/резиме
       Училишната клима е структура, процес на вредности и норми во насока на успешно учење и поучување со цел поголема ефективност или подобрување на наставниот процес (амбиент во училиштето). Таа се однесува на организацијата на училишниот живот или поточно речено на атмосферата која владее во училиштето, амбиентот во кој се реализира наставата.
   Факторите кои ја одредуваат позитивната училишна клима се односите меѓу наставниците, учениците, родителите и заедницата. Исто така е важен е и  начинот на спроведување на дисциплината, начинот на оценување, комуникацијата меѓу вработените, задоволство или незадоволство од работата итн. 
Таа ги опфаќа интерперсоналните односи на сите учесници во наставниот процес, взаемното почитување и еднаквиот третман на сите учесници, градители на училишниот углед и живот. 
      Во училиштето постои професионална соработка меѓу вработените и поттикнувачка и мотивирачка атмосфера. Раководниот и наставниот кадар играат клучна улога во одржувањето на постојано поттикнувачката атмосфера во училиштето, што се гледа од нивното однесување со учениците, другите вработени, родителите и посетителите на училиштето. 
        Вработените ги советуваат учениците да водат грижат едни за други, како и за училиштето. Сите ученици (без оглед на способностите, родот, етничката припадност, верата и потеклото) се чувствуваат безбедни и прифатени од возрасните и од другите ученици во училиштето.
Училиштето води сметка за родовата сензитивност, како и инклузивноста на децата со ПОП. Во училиштето функционира ученичка заедница.
Училиштето поседува Кодекс на однесување за учениците, наставниците и родителите и  со него се запознати сите структури  во училиштето. Училишната заедница, ученичкиот парламент, ученик-правобранител  партиципира во донесувањето одлуки и решавање проблеми во текот на наставниот процес.
Училиштето има изработено: Кодекс на однесување на сите структури во училиштето, кодекс на однесување со ИКТ технолгија, ЕКО -кодекс, куќен ред, правилник за изрекување пофалби и педагошки мерки, правилник за ненасилно однесување, советување на ученици и советување на родители, правилник за оценувањето, напредувањето, полагањето на испити на учениците,  распоред на дежурства. 
Сите горенаведени кодекси и правилници се применуваат соодветно.
                                                                
                                                    

	Силни страни
1. Чувство на родителите дека нивните деца со задоволство го посетуваат училиштето;
1. Успешно справување при појава на насилство во училиштето и преземање мерки за превенција за заштита од алкохол, пушење и дрога;
1.  Почитување на  правата на учениците и непостоење на  дискриминација по  ни еден основ;
1. Позитивна и поттикнувачка атмосвера во училиштето и  континуираната соработка помеѓу наставниците, наставниците и учениците;
1. Соодветна примена на сите правилници и кодекси во училиштето;
1. Подеднакво однесување на вработените со сите ученици;
1. Посебна грижа  (обезбедување материјални средства и друг вид на помош ) за учениците од социјално загрозени семејства;
1. Водење грижа и давање насоки за професионална ориентација и доусовршување на учениците кои завршуваат 9то одд.;
1.   Наставниот кадар и учениците, земаат учество и постигнуваат успех на општински, регионални, државни и меѓународни натпревари, постигнувањата ги објавува на веб страната и ФБ страната на училиштето
1. Емпатичноста  на сите субјекти кон учениците со посебни потреби;



	Слаби страни
· Слаба комуникација наставник – родител – стручни соработници;
· Нередовност и недоволна дисциплина на учениците;
· Постоење на чувство на безбедност на дел од родителите за своите деца во училиштето;
· Недоволна  свесност на родителите за учество во работилници и недоволна свесност за значењето на образованието и восптанието на своето дете.


	Приоритети
1. Поголема соработка со стопански организации, културни установи, здравствени установи  и пазарот на работна сила.(промоција на училиштето) .
1. Поголема соработка и комуникација помеѓу наставниците – родителите – стручните соработници.
1. Вклученост на родителите во наставно – воспитниот процес, организирање на работилници (Практична работа).
1. Организирање на почести предавања и работилници од надворешни стручни лица од областа на здравството , безбедноста, психологијата за едукација и подигнување на свеста на учениците во различни сфери од животот.
1. Активности за унапредување на авторитетот на училиштето (отворени денови, позитивни примери од успешно завршени ученици, работилници за родители..)





	Подрачје 4: Управување и раководење

	
Опис/резиме на подрачјето 
Училишниот одбор е конституиран согласно законската регулатива и статутот на училиштето, и е составен од 7 членови од кои 3 претставници од редот на родителите/старателите во училиптето, 3 претставници од редот на наставниците и стручните соработници во училиштето и 1 претставник - основачот на училиштето.
Постои деловник за работа на УО во кој јасно се дефинирани надлежностите за управување и е изработен согласно статутот на училиштето. УО работи согласно изготвена програма за работа која се донесува за секоја календарска година одделно.
Раководниот орган има јасна визија за работата на училиштето. Има партнерски однос, соработува и раководи со: наставниот кадар, стручните органи и тела, локалната средина, локалната самоуправа, владини и невладини организации. Преку изработка и аплицирање на проекти реализира инфраструктурни зафати. 
Едукацијата на наставниот кадар и набавката на нагледни средства според спроведените анкети потполно задоволува.
Целите на училиштето се во согласност со образовната политика преку инкорпорација на Законот за основно образование, Статутот на ОУ и останатите подзаконски акти кои ги носи МОН. Истите се во склад со насоките кои училиштето ги добива од БРО. Со нив се обезбедува квалитетна настава и во нивното креирање учествува наставниот кадар преку тимови. 
Училиштето има своја политика поврзано со дисциплината и поведението на учениците. За таа цел има донесено неколку важни документи со кои се уредува политиката на раководење во училиштето.
Во постапките за креирање на училишната политика вклучени се: наставниот кадар, родителите, учениците, локалната средина, при што се почитуваат насоките дадени од МОН И БРО. 
Училиштето редовно и навремено ги идентификува и планира потребите од материјално-технички средства. Постоечките нагледни средства се во функција на наставата и од наставниот кадар и оптимално се користат. 
Училиштето преку горе наведените планови обезбедува средства за нивно континуирано одржување.
Училиштето редовно изработува проекти со истите аплицира и со добиените средства врши подобрување и осовременување на инфраструктурата во училиштето, имајќи ги во предвид зацртаните приоритети. Во последните години училиштето имаше организирано хуманитарни акции за ученици од социјално-загрозени семејства и ученици погодени од природни непогоди или здравствени потешкотии. 


	Силни страни
* Сите членови на УО се редовно вклучени во работата на УО и во донесувањето на актите од УО;
* Раководниот орган ( во соработка со стручните органи и тела ) преку изработка и аплицирање на проекти реализира инфраструктурни зафати, едукација на наставниот кадар и набавка на нагледни средства;
* Целите на училиштето се во согласност со образовната политика преку инкорпорација на Законот за основно образование, Статутот на ОУ и останатите подзаконски акти кои ги носи МОН ;
* Во постапките за креирање на училишната политика вклучени се: наставниот кадар, родителите, учениците, локалната средина, при што се почитуваат насоките дадени од МОН И БРО;
* Училиштето планира, и обезбедува нагледни средства и опрема;
* Ресурсите со кои располага училиштето;
* Опремена библиотека и зголемен фонд на лектирни дела;
* Хортикултурно уреден целиот двор на училиштето;
* Уреден ентериер на сите училници;
* Уреден ентериер на училишните ходници;
* Набавен нов канцелариски материјал за стручната служба;
* Поплочување и бетонирање на предниот двор од училиштето;
* Поставување на светлечка реклама со името на училиштето;
* Шкавче за секое дете;
*Поставување на нова подлога во една училница и уредување на училницата со нов инвентар и поставување на нова смарт табла, односно опремување на медијатека;
* Варосување и премачкување со мрсна боја на ѕидовите во ЦВО„Лазо Филиповски Лавски“ 
* Поставување на роло завеси во ЦВО„Лазо Филиповски Лавски“
* Поставување на ЛЕД ламби во ЦВО„Лазо Филиповски Лавски“
* Чистење на подрумот и опремување на спортска сала за учениците од 4то одделение во ЦВО„Лазо Филиповски Лавски“
* Опремување со нов мебел во наставничката канцеларија;
* Клима во секоја училница;
* Компјутер за наставниците во секоја училница;
* Реконструкција на магацинскиот простор во кабинет по ликовно образование, просторија за работа на хаус мајсторот и соби за правилно складирање на учебниците според правилникот на МОН;
* Поставување на иверица на заменетиоте столчиња во спортската сала;
* Поставување на ЛЕД – рефлектори во спортската сала;
* Опремување со канцелариски мебел на просторијата за деца со ПОП;

	Слаби страни
* Недостаток на поголем број на обуки и семинари за професионален развој на наставниот кадар;
* Постигањата на учениците;
* Нередовност на учениците;
* Голем број оправдани и неоправдани изостаноци;
* Осипување на ученици Роми;
* Незапишување на сите училишни обврзници во прво одделение поради промена на лични карти од страна на родителите/старателите на учениците македонци, со цел согласно постоечката реонизација тие училишни обврзници наместо во нашето училиште каде припаѓаат ги запишуваат своите деца во други училишта од друг реон;
* Дел од учениците го започнуваат воспитно – образовниот процес со надмината возрасна граница, па поради тоа не успеваат да го дооформат основното образование, редовно во училиштето;
* Дел од учениците се редовни во настава се додека нивните родитеи/старатели не подигнат потврда за редовен ученик, се со цел остварување на правата од социјална заштита, а после тоа истите ученици не посетуваат редовно настава и се нередовни;


	Приоритети
* Поголема поддршка за учениците со потешкотии во учењето;
* Вклучување на наставниот кадар на обуки и семинари за професионален развој;
* Мерки за зголемување на редовноста во училиштето и намалување на осипувањето;
* Вклучување на погоем број образовни медијатори;
* Креирање на политика и стратегија за целосно запишување на училишните обврзници и од македонска и од ромска националност, според важечката реонизација на општина Прилеп и зачувување на мултикултурализмот на училиштето;





Предлог-мерки за подобрување на квалитетот на работата на училиштето
· Реконструкција на фасадата и поставување на термоизолација
· Фотоволтаични панели
· Водоводна инсталација до сите училници
· Поставување на смарт табла  во медијатеката
· Поврзување на кабинетот по ликовно образование и работилницата на хаусмајсторот со парно



                                              Комисија за спроведување на СЕУ:
				  Билјана Здравеска - предметен наставник, одговорно лице на комисијата  
                          Јулијана Димеска- одделенски наставник
    		  Софија Бошеска - стручен соработник
				  Ангела Ристеска - стручен соработник
				  Филип Димески  - родител

